သီလက္ခန္ဓာဘိဝံသ

ဘဒ္ဒန္တ သီလက္ခန္ဓာဘိဝံသ (၁၀ ဇန်နဝါရီ ၁၉၆၄ ဖွားမြင်)သည် မြန်မာနိုင်ငံ၏ ၇ ပါးမြောက် တိပိဋကဓရ တိပိဋကကောဝိဒ  နှင့် တိပိဋကဓရ ဓမ္မဘဏ္ဍာဂါရိကဘွဲ့တံဆိပ်တော်ရ ဆရာတော် ဖြစ်သည်။ ၁၉၉၉ခုနှစ်  တိပိဋကဓရ တိပိဋကကောဝိဒ ရွေးချယ်ရေးစာမေးပွဲ မှ တဆင့် ပေါ်ထွက်လာသည့် ဆရာတော် ဖြစ်ပြီး၊ တိပိဋက မော်ကျွန်းဆရာတော် အဖြစ် ထင်ရှားသည်။  

 ငယ်ဘဝ 
ဆရာတော်လောင်းလျာကို ဧရာဝတီတိုင်းဒေသကြီး၊ မော်လမြိုင်ကျွန်းမြို့နယ်၊ ပန်းတောစုရွာတွင် အဘဦးထွန်းတင်+ အမိဒေါ်သန်းရီတို့မှ ၁၃၂၅ခုနှစ်၊ ပြာသိုလပြည့်ကျော် ၁၂ ရက် သောကြာနေ့တွင် ဖွားမြင်သည်။

 ရဟန်းဘဝ 
၁၃၃၆ ခုနှစ်၊ တပို့တွဲလဆန်း ၁၂ ရက်၊ စနေနေ့တွင် မရမ်းရွာ၊ မဟာအောင်မြေဘုံသာဆရာတော်ကို ဥပဇ္ဈာယ်ပြု၍ ရှင်သာမဏေအဖြစ်ရောက်တော်မူသည်။ ဘွဲ့တော်မှာ ရှင်သီလက္ခန္ဓ ဖြစ်သည်။ 
၁၃၄၅ ခုနှစ်၊ နတ်တော်လပြည့်ကျော် ၈ ရက်၊ အင်္ဂါနေ့တွင် မြင်းခြံမြို့၊ ကိုးဆောင်တိုက်သိမ်တော်၌ အင်းစိန်ရွာမပရိယတ္တိစာသင်တိုက် ဆရာတော် ဘဒ္ဒန္တနန္ဒဝံသကို ဥပဇ္ဈာယ်ပြု၍ မြင့်မြတ်သောရဟန်းအဖြစ်သို့ရောက်တော်မူသည်။ မရမ်းရွာကျောင်းတိုက်၊ အင်းစိန်ရွာမစာသင်တိုက်၊ ပခုက္ကူမြို့ မဟာဝိသုတာရာမတိုက်၊ ကြည့်မြင်တိုင်မြို့နယ် မဟာထူပါရုံကျောင်းတိုက်၊ မင်းကွန်း မိုးမိတ်ကုန်းမြေ တိပိဋကနိကာယ်ကျောင်းတိုက်များတွင် ပရိယတ္တိစာပေများကို သင်ကြားခဲ့သည်။ 

 တိပိဋကဓရ တိပိဋကကောဝိဒ 
၁၃၆၁ ခုနှစ် သက်တော်၃၆နှစ်တွင် တိပိဋကဓရ၊တိပိဋကကောဝိဒ စာမေးပွဲကို ပြီးမြောက်အောင်မြင်တော်မူခဲ့သည်။

 ကိုးကား 

Category:ဗုဒ္ဓဘာသာရဟန်းများ
ကဏ္ဍ:မြန်မာ ဗုဒ္ဓဘာသာ ရဟန်းတော်များ